**Kirekesztés gyakorlat**

Célok:

Diákok szembesüljenek azzal, hogy véleményünk nem feltétlenül azonos és hogy esetenként önellentmondásokhoz is vezethet, valamint, hogy magatartásunk nagyon könnyen kirekesztővé válhat.

Beszélgetés arról, hogy mi motiválja vélemény alkotásunkat és mennyire vagyunk hajlandók felvállalni azt.

Idő: 30-60 perc

A tevékenység menete:

1. Jelölj ki a teremben 3 sarkot: IGEN, NEM, NEM TUDOM
2. Magyarázd el, mi az az énközlés. Pl: „A bevándorlók veszélyesek.” helyett „**Félek,** amikor bevándorlók jönnek szemben az utcán.” Egyéb használható kifejezések: úgy érzem/ attól tartok/azt hiszem/ nem értek egyet vele/
3. Olvass fel egyenként 5-6 állítást, a diákok pedig véleményük alapján a megfelelő jel alá csoportosulnak.
4. Minden mozgás után kérdezd meg az egyes csoportokat, hogy miért álltak oda. Természetesen nem kötelező válaszolni, de érdemes elérni, hogy minél többen megszólaljanak. Lehet egymás véleményére reagálni. Énközléssel természetesen.

Ha valaki menet közben meggondolja magát, mert másképp értelmezte az állítást, vagy új szempontot kapott, változtathat a helyén.

Fontos, hogy a véleményüket mindig énközléssel kezdjék mondani.

1. Beszélgetés: Hogyan érezted magad? Éreztél valamilyen nyomást a véleményed megformálásához? Befolyásolt, hogy a többiek melyik sarokba mentek? Tartottál attól, hogy a véleményedet félreértik majd?

Lehetséges állítások:

A menekültválság meg fog oldódni.

Béke lesz Szíriában.

A menekültek veszélyesek az emberek biztonságára.

A menekülteket integrálni kell a társadalomba.

Mindenki ott élhet, ahol szeretne.

A bevándorlók gazdasági okok miatt jönnek Európába.

A különböző kultúrából érkezők nem akarnak alkalmazkodni a befogadó ország kultúrájához.

Stb.